CELEX: 62021TN0408
Language: et
Date: 2021-07-09 00:00:00
Title: Kohtuasi T-408/21: 9. juulil 2021 esitatud hagi – HB versus komisjon

23.8.2021   
            
            
               ET
            
            
               Euroopa Liidu Teataja
            
            
               C 338/41
            
         
      9. juulil 2021 esitatud hagi – HB versus komisjon
      (Kohtuasi T-408/21)
      (2021/C 338/51)
      Kohtumenetluse keel: prantsuse
      
         Pooled
      
      
         Hageja: HB (esindajad: advokaadid L. Levi ja M. Vandenbussche)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tunnistada käesolev hagi vastuvõetavaks ja põhjendatuks;
                  selle tulemusena,
               
            
                  —
               
               
                  tühistada komisjoni 5. mai 2021. aasta otsused, teatavaks tehtud 10. mail 2021, millega nõutakse sisse vastavalt (i) 4 241 507 eurot (hange TACIS/2006/101-510) (põhisumma) või 4 674 256,92 eurot (põhisumma, millele on lisatud kuni 30. aprillini 2021 arvestatud viivis) ja (ii) 1 197 055,86 eurot (hange CARDS/2008/166-429) (põhisumma) või 1 298 608,85 eurot (põhisumma, millele on lisatud kuni 30. aprillini 2021 arvestatud viivis), millest tuleb maha arvestada 399 825 eurot;
               
            
                  —
               
               
                  anda korraldus tagastada kõik summad, mille komisjon võis selle otsuse alusel sisse nõuda, ning tasuda viivitusintressi Euroopa Keskpanga määraga, mida suurendatakse 7 protsendipunkti võrra;
               
            
                  —
               
               
                  anda korraldus tasuda hüvitist sümboolses summas üks euro, mis kuulub korrigeerimisele;
               
            
                  —
               
               
                  mõista kõik kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Esimene väide, et komisjon ei olnud pädev vaidlustatud otsuseid tegema, et sellel puudub õiguslik alus, ning et rikutud on õiguspärase ootuse kaitse põhimõtet. Hageja leiab, et komisjon ei olnud pädev tegema vaidlustatud otsuseid, mis on täitedokumendiks selle nõude sissenõudmisel, mis komisjon väidab endal tema vastu olevat, ning seda seepärast, et puudub kohtualluvusklausel, mille järgi on vaidlustes, milles nad on pooled lepingutega seotud asjades, pädevad liidu kohtud.
               
            
                  2.
               
               
                  Teine väide, et rikutud on finantsmäärust, sest komisjonil ei ole ühtegi nõuet hageja vastu, või igal juhul mitte ühtegi konkreetset nõuet.
               
            
                  3.
               
               
                  Kolmas väide, et rikutud on olulisi formaalsusi, hoolsuskohustust ja Euroopa Liidu põhiõiguste harta artiklis 41 sätestatud erapooletuse põhimõtet. Hageja väidab, et vaidlustatud otsusest nähtuvalt oli sissenõudmismenetluse alustamise põhjuseks see, et ta ei vastanud võlateatele, meeldetuletusele ega märgukirjale. Kuid selliselt toimides jätab kostja esiteks täpsustamata, et hageja on need vaidlustanud, ja teiseks märkimata, et Belgia kohus on pidanud ennast pädevaks lahendama hagi, mis talle seoses kahe lepinguga esitati. Hageja lisab, et kostja on rikkunud ka oma põhjendamiskohustust, kuna ei ole esitanud põhjusi, mis teda käesoleval juhul sellise otsuse tegemiseni viisid. Lõpuks leiab hageja, et komisjon ei ole hoolikalt ja erapooletult uurinud kõiki käesolevas asjas tähtsust omavaid asjaolusid.